Wikipedia:Spoedige verwyderings - Wikipedia

# Wikipedia:Spoedige verwyderings

### vanuit Wikipedia, die vrye ensiklopedie.

In teenstelling met Wikipedia se proses om onensiklopediese artikels vir verwydering te nomineer, is daar ook artikels wat kwalifiseer vir spoedige verwydering. Hierdie bladsye is hoofsaaklik nuwe bladsye, wat van hul ontstaan af een van die onderstaande reëls oortree. Vir bestaande bladsye wat gevandaliseer is, sien gerus Wikipedia:Vandalisme.

Hier volg 'n lys van die soort artikels wat moontlik vir spoedige verwydering gemerk kan word:

## [wysig] Geen nuttige inligting

As 'n artikel geen nuttige inligting bevat nie, beteken dit dat hy slegs 'n paar woorde of sinne bevat wat geen verduideliking van die veronderstelde onderwerp gee nie. Wanneer 'n artikel met die naam "Joernalistiek" slegs die woord "joernalistiek" bevat, word dit beskou as geen nuttige inligting nie.

## [wysig] Totale onsin

'n Bladsy wat totale onsin bevat is maklik om te herken: "Groete aan Jens, die is ziek" of "123lkjsddi" is byvoorbeeld nie passende inligting vir die artikel oor die bloukraanvoël nie. Sulke bladsye kan vir spoedige verwydering gemerk word.

## [wysig] Ernstige vandalisme

Somtyds word 'n bladsy geskep met die hoofdoel om kru taal of boodskappe van veronderstelde kuberkrakers ten toon te stel (hulle besef blykbaar nie wat "vry om te redigeer" beteken nie). Hierdie bladsye kan vir spoedige verwydering gemerk word.

## [wysig] Verkeerdelike genaamd

Almal maak soms'n tikfout en dit gebeur nou en dan dat die naam van 'n artikel, tydens skepping, verkeerd ingetik word, byvoorbeeld "voel" in plaas van "voël", of "Pieter Jackson" in plaas van "Peter Jackson". In die geval dat dit 'n splinternuwe blad is wat nog nie werklik 'n redigeringsgeskiedenis het nie, kan die bladsy oorweeg word vir spoedige verwydering. Indien dit al 'n bestaande blad is met 'n redigeringsgeskiedenis, kan u dit oorweeg om eerder 'n aanstuurbladsy te skep.

## [wysig] Hoe om 'n bladsy te merk

Dit is baie belangrik dat daar seker gemaak word dat die artikel nie 'n reeds-bestaande artikel is waarvan die oorspronklike inhoud slegs vervang is nie. U kan dit sien deur na die bladsy se geskiedenis te kyk (bo-aan die bladsy, regs van "wysig"). Indien dit die geval is, is dit moontlik dat die bladsy slegs teruggerol hoef te word na 'n vroeër weergawe wat nie die vandalisme bevat nie. Vir meer hieroor, sien gerus Wikipedia:Vandalisme.

Die sjabloon wat gebruik word om 'n bladsy vir spoedige verwydering te merk is {{delete|rede}}, waar "rede" 'n plekhouer is waar u 'n rede kan gee vir die gebruik van die sjabloon, byvoorbeeld {{delete|geen nuttige inligting}} of {{delete|vandalisme}}.

Ontsluit van "http://af.wikipedia.org../../../s/p/o/Wikipedia%7ESpoedige_verwyderings_fdb9.html"

##### Views

- Projekblad
- Bespreking
- Huidige wysiging

##### Soek